Pozdravljeni dijaki!

Ker zaradi trenutnih razmer poteka delo na daljavo, vi pa zaradi zaprtja knjižnic iščete literaturo po spletu, vam bom spodaj predstavila nekaj strani kjer lahko najdete literaturo ali pomoč pri iskanju. Z enimi smo te strani pogledali pri uri Knjižnično informacijsko znanje (KIZ) in bo zdaj samo ponovitev, z drugimi jih še nismo pogledali in jih boste zdaj sami pogledali. Če imate kakršne koli težave pri iskanju, me lahko kontaktirate po elektronski pošti.

dlib (Digitalna knjižnica Slovenije)
http://www.dlib.si/

Na dlibu najdete knjige, ki so jim potekle avtorske pravice (Cankarjeva dela, Dogodek v mestu Gogi, itd.), članke, rokopise, slike glasbo in zemljevide. Če iščete v COBISS+ in so stvari na dlibu imate tam direktno povezavo na dlib. Poglejte stran in poskusite iskanje.


Biblos
https://www.biblos.si/

Na portalu Biblos si lahko izposodite ali kupite elektronske knjige. V prvem letniku smo si skupaj ogledali portal. Knjige si lahko brezplačno izposojate, biti morate član splošne knjižnice in imeti geslo za Mojo knjižnico. Če gesla nimate vam svetujem, da vprašate mamo, očeta, sestro, brata, teto, strica, babico, dedka… ali imajo geslo in če vam ga posodijo. Potem se vpišete preko njihovega imena. Trenutno nimam podatka ali vam lahko kdo v knjižnici določi geslo, saj so vse splošne knjižnice zaprte. Če ni nihče član splošne knjižnice in nima gesla za Mojo knjižnico, malo poglejte na spletnih straneh splošnih knjižnic ali se lahko zdaj vpišete preko spleta. Vem, da v Mariborski knjižnici lahko opravite vpis preko spleta in vam ni potrebno iti fizično v knjižnico.  
Na Biblosu imate knjige razdeljene po kategorijah in je posebej kategorija domača branja (https://www.biblos.si/kategorija/domaca-branja ). Naj vas opozorim, da vseh domačih branj ni v elektronski obliki.



[bookmark: _GoBack]referenčni servis Vprašaj knjižničarja
https://www.cobiss.si/referencni_servis/

V sklopu COBISS+ najdete referenčni servis Vprašaj knjižničarja. Tu vam knjižničarji iz splošnih in univerzitetnih knjižnic, ter informatorji iz IZUMA odgovarjajo na vaša vprašanja. Če morate zdaj, ko smo doma, napisati seminarsko nalogo in ne najdete na spletu literature ali je pa tisto kar ste našli premalo, vam svetujem, da se obrnete na njih. Z njimi lahko klepetate v živo ali pa jim napišete mail. 

Kanopy
https://www.mklj.si/gradivo/item/19594-kanopy

Naj vam še predstavim Kanopy, platformo za pretočne videovsebine na zahtevo, namenjeno uporabnikom splošnih in univerzitetnih knjižnic, ki ponuja bogato zbirko nagrajenih filmov in dokumentarcev. Na voljo vam je več kot 30.000 naslovov filmov, več kot 750-ih producentov in razvrščenih v 100 različnih kategorij. Na povezavi najdete navodila za prijavo, potrebno je biti član MKL (ne vem ali se lahko prijaviš, če si član druge splošne knjižnice). 



